**Samostalni učenički rad – Word Online**

U Word Online napraviti dokument koji će sadržavati pjesmu prema izboru. Pjesmu pisati fontom Comic Sans MS veličine slova 12. Poravnanje pjesme je centrirano (u sredini). Prored u pjesmi je 1,15 dok je prored između strofa 2. Iznad pjesme napisati naslov pjesme fontom Comic Sans MS veličine slova 12 i podebljano. Naslov je također centriran. Na kraju napisati ime i prezime autora pjesme, s poravnanjem uz desnu porubnicu (marginu). Ime i prezime autora napisati istim fontom, veličine 11. Ispod pjesme ubaciti sliku koja prikazuje temu pjesme. Sliku urediti prema želji. Dokument spremiti na OneDrive pod nazivom pjesme uz dodatak učenikovog imena i prezimena (npr. „Voćka poslije kiše – Ivan Ivić“).

**Grupni (razredni) učenički rad – Word Online**

Nastavnik izrađuje zajednički dokument u Word Online. Nakon izrade dokumenta dijeli dokument s učenicima istog razreda s mogućnosti uređivanja dokumenta. Zadatak učenika je da se upišu po abecednom redu unutar dokumenta te se ukratko opišu u dvije do tri rečenice. Također, svaki učenik mora ubaciti sliku koja ga opisuje (ne vlastitu sliku, već sliku nekog hobija ili nečeg što voli) ispod svog teksta.

Cjelokupni tekst u dokumentu poravnati s obje strane, dok svaki učenik odabire font kojim će pisati o sebi. Prilikom odabira fonta pripaziti da podržava slova hrvatske abecede. Ime i prezime svakog učenika je podebljano i pisano kurzivom (italic). Veličina svih slova u dokumentu je 12.